દરેક ડ્રાઇવર ડાબી બાજુના અરીસામાં જોઇને જ વળાંક લે, પણ એલેક્સા એવી જગ્યાએ ઊભી હતી કે ડ્રાઇવરના અરીસામાં પણ ન દેખાય. એલેક્સાનો પણ વાંક ન હતો, ડ્રાઇવર પર ફક્ત બેદરકાર ડ્રાઇવિંગનો કેસ ચાલ્યો. સિન્થિયાને ડ્રાઇવર સામે બદલો નહતો લેવો. પણ એની દીકરી જેવા અસંખ્ય સાયકલીસ્ટોનું સાયકલિંગ સુરક્ષિત બનાવવું હતું. એણે રેડીમિક્સના અધિકારીઓને લખ્યું પણ ખરું, પણ ડ્રાઇવરને કોર્ટે નિર્દોષ છોડી મૂક્યો હોય પછી કંપનીના અધિકારીઓ શા માટે વધુ ચિંતા કરે! બહુ બહુ તો દરેક ડ્રાઇવરને વધુ સાવધાની રાખવાનું કહી દેવામાં આવ્યું.